OBERT EL TERMINI PER A SOL·LICITAR L’ESTADA EN BALNEARIS DE LA COMUNITAT VALENCIANA
20 de abril de 2023

La Generalitat Valenciana ha obert el termini per a presentar la sol·licitud d’estades en balnearis de la Comunitat Valenciana, en el marc del Programa de Termalisme Valencià 2023, amb la finalitat de promocionar l’envelliment actiu, millorar la salut i prevenció de la dependencia, contribuint a millorar la qualitat de vida de les persones majors.

Entre els requisits, es troba estar empadronat en algún municipi de la Comunitat Valenciana. Hauran de presentar la seua sol·licitud telemàtica o presencial en un termini de sis mesos des de l’endemà de la publicació de la convocatòria en el Diari Oficial de la Generalitat Valenciana (DOGV núm. 9574 bis), és a dir, des del 15 d’abril al 16 d’octubre de 2023.

Per accedir a la presentació en línia de manera telemàtica caldrà disposar de

signatura electrònica. La sol·licitud estarà disponible en la seu electrònica de la Generalitat https://sede.gva.es i en el següent enllaç de la GUIA PROP que s’habilita a aquest efecte: https://www.gva.es/es/inicio/procedimientos?id\_proc=1177.

En el cas en què no fora possible la seua presentació telemàtica, les sol·licituds, degudament signades pel sol·licitant i acompanyades de la documentació que procedisca, es podran presentar per les persones interessades, el seu representant o persona autoritzada, en els registres de les direccions territorials d'Igualtat i Polítiques Inclusives, en les oficines PROP o en qualsevol oficina de Correus.

L'imprés de sol·licitud estarà també disponible a la Casa Nebot, així com la informació relativa al procés d'inscripció.

El Programa de Termalisme Valencià permet l'estada en balnearis en períodes de huit dies de duració (set nits), en dues temporades (alta i baixa) i comprén allotjament en habitació doble, manutenció en règim de pensió completa, tractaments termals adequats a les necessitats de les persones beneficiàries durant sis dies i activitats d'animació sociocultural per als assistents.

Entre els establiments participants es troben els balnearis de Cofrentes, Vilavella, Montanejos o Fuente Podrida.

Per a més informació poden visitar la web https://inclusio.gva.es/es/web/mayores/termalisme